Waterbeach

Waterbeach er en stor landsby i Cambridgeshire i England, nord for Cambridge. Landsbyen er sentrum for et verdslig sogn som omfatter flere mindre landsbyer, med et areal på 23,26 km², omgitt av myrland. Ved folketellingen i 2011 hadde landsbyen en befolkning på 5 166 innbyggere.«Civil Parish population 2011» , Neighbourhood Statistics.

Waterbeach stasjon betjener linjen mellom Kings Cross i London og King's Lynn; en del innbyggere pendler til London. Den ligger også rett ved hovedveien A10. Det er regelmessige bussforbindelser til Cambridge, som ligger 9,7 km i nordlig retning, og andre byer.

I den nordlige delen av landsbyen ligger Waterbeach Barracks, som opprinnelig ble åpnet i 1940 som base for det britiske flyvåpenet. Etter krigen ble stasjonen operert av flyvåpenets transportkommando og deretter av jagerflykommando fram til 1966 da det ble Waterbeach Barracks. Militærbrakkene ble stengt den 28. mars 2013 som følge av at alle militærenheter ble flyttet RAF Kinloss i Skottland og til RAF Wittering ved Peterborough i løpet av tidsrommet 2012-2013. Det tidligere militærområdet vil bli utviklet til boligområder. «Waterbeach Barracks closes to make way for housing», BBC «First tranche of Army unit moves confirmed», Ministry of Defence.

Det ligger to fornminner i sognet: klostrene Denny Abbey, som nå er et museum, og ruinene av Waterbeach Abbey ved sognekirken.

 Referanser 

 Eksterne lenker 

 Waterbeach Community Association
 Waterbeach Parish Council 

Kategori:Landsbyer i Cambridgeshire